Final Four-ul EHF European League la handbal feminin va avea loc la Baia Mare.
EHF a anunţat că Final Four-ul din European League va avea loc la Baia Mare. EHF European League este a doua competiţie continentală din handbalul feminin. CS Minaur Baia Mare este calificată la turneu alături de echipele Herning-Ikast Handbold (Danemarca), Nantes Atlantique Handball (Franța) și Siófok KC (Ungaria).
Federația Europeană de Handbal (EHF) a anunțat joi că Final Four-ul competiției continentale EHF European League la handbal feminin va fi găzduit anul acesta de Sala Sporturilor "Lascăr Pană" din Baia Mare. Competiția are loc în perioada 8-9 mai, CS Minaur Baia Mare fiind calificată la turneu.Odată cu tragerea la sorți a semifinalelor de la Final Four-ul EHF European League, care a avut loc online, la sediul central al EHF din Viena, forul continental al handbalului european a anunțat și faptul că turneul final va fi găzduit de municipiul Baia Mare.CS Minaur Baia Mare este calificată la turneu alături de echipele Herning-Ikast Handbold (Danemarca), Nantes Atlantique Handball (Franța) și Siófok KC (Ungaria).